CELEX: 62010CO0026
Language: el
Date: 2010-05-06 00:00:00
Title: Διάταξη του Δικαστηρίου (έβδομο τμήμα) της 6ης Μαΐου  2010. # Paul Inge Hansen κατά Ευρωπαϊκής Επιτροπής. # Αίτηση αναιρέσεως - Άρθρο 119 του Κανονισμού Διαδικασίας - Αίτημα περί κινήσεως από την Επιτροπή διαδικασίας λόγω παραβάσεως - Αίτημα να δοθεί εντολή προς την Επιτροπή - Λήψη μέτρων σκοπούντων στη διασφάλιση της ίσης μεταχειρίσεως στον τομέα της απασχολήσεως για τα άτομα με ειδικές ανάγκες - Προδήλως απαράδεκτη αίτηση αναιρέσεως. # Υπόθεση C-26/10 P.

Διάταξη του Δικαστηρίου (έβδομο τμήμα) της 6ης Μαΐου 2010 – Hansen κατά Επιτροπής
      (Υπόθεση C-26/10 P)
      «Αίτηση αναιρέσεως – Άρθρο 119 του Κανονισμού Διαδικασίας – Αίτημα περί κινήσεως από την Επιτροπή διαδικασίας λόγω παραβάσεως – Αίτημα να δοθεί εντολή προς την Επιτροπή – Λήψη μέτρων σκοπούντων στη διασφάλιση της ίσης μεταχειρίσεως στον τομέα της απασχολήσεως για τα άτομα με ειδικές ανάγκες
         – Προδήλως απαράδεκτη αίτηση αναιρέσεως»
      
      Αναίρεση – Λόγοι – Απλή επανάληψη των προβληθέντων ενώπιον του Πρωτοδικείου ισχυρισμών και επιχειρημάτων – Μη προσδιορισμός της προβαλλόμενης πλάνης περί το δίκαιο – Απαράδεκτο (Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου, άρθρο 112
         § 1, εδ. 1, στοιχείο γ΄) (βλ. σκέψεις 7-11)
      
      Αντικείμενο
      
         
               Αίτηση αναιρέσεως κατά της διατάξεως του Πρωτοδικείου (έκτο τμήμα) της 17ης Νοεμβρίου 2009, T-295/09, Hansen κατά Επιτροπής,
                  με την οποία το Πρωτοδικείο απέρριψε ως προδήλως απαράδεκτη προσφυγή με την οποία ζητήθηκε να διαπιστωθεί η παράλειψη της
                  Επιτροπής, καθόσον δεν κίνησε διαδικασία λόγω παραβάσεως βάσει του άρθρου 226 ΕΚ κατά του Βασιλείου της Σουηδίας, και να διαταχθεί
                  η Επιτροπή να ασκήσει το δικαίωμά της αναλήψεως πρωτοβουλίας, να λάβει μέτρα και να στηρίξει πρωτοβουλίες που αποσκοπούν στην
                  προαγωγή του δικαιώματος στην ισότητα των ατόμων με ειδικές ανάγκες και στον αποκλεισμό των διακρίσεων στον επαγγελματικό
                  βίο.
               
            Διατακτικό
      Το Δικαστήριο διατάσσει:
      
         
                  1)
               
               
                  
               
               
                  	Απορρίπτει την αίτηση αναιρέσεως.
               
            
         
                  2)
               
               
                  
               
               
                  	Ο P. I. Hansen φέρει τα δικαστικά έξοδά του.